**Невский орта мектебінің жанындағы «Балауса» шағын-орталығының жарты жылдық есебі**

  Шағын орталықта 4 адамнан тұратын ұжым өз жұмыстарын атқаруда. Шағын-орталықтың жұмысы нормативті – құқықтық құжаттар негізінде жүргізіледі:

– ҚР Мемлекеттік жалпы міндетті білім беру стандарты;
Шағын-орталықты ұйымдастырудың мақсаты- мектепке дейінгі жастағы балалардың жан-жақты дамуы және олардың ата-аналарынан кеңестік-әдістемелік қолдау;
***Шағын орталықтың негізгі міндеттері:***
1.     Балалардың денсаулығын қорғау;
2.     Балаларды ерте жастан әлеуметтендіруді қамтамасыз ету
3.     Әр баланың жас ерекшеліктері мен мүмкіндіктерін есепке ала отырып, балалардың  ақыл- ой, адамгершілік, дене бітімі, эстетикалық, эмоциялық, танымдық қабілеттерін дамыту.
4.     Балаларды күтуді, қарауды ұйымдастыру.

Шағын орталықта  I- топ жұмыс істейді.
Сағат 14 00 ден 18 00 ге дейін. Барлығы  26 бала тәрбиеленуде.

Мектепке дейінгі шағын- орталық 2,5 - 4 жас аралығында дамытушы орталық негізінде құрылды. Шағын- орталық аптасына 5 күн, сағат 14 ден-18 ге дейін жұмыс істейді. Шағын-орталық Мемлекеттік стандартқа сейкес жаңа жиһаздармен, ойыншықтармен, техникалык жабдықтармен, бұйымдармен жабдықталған. Күн тәртібі тәрбиеленушілердің психологиялық және жас ерекшелігін ескере отырып құрастырылған.

 Тәрбиелеушілер топтарда жайлы жағдай жасауға тырысады. Тәрбиелеушілер өз жұмыстарында «Зерек бала » бағдарламасына басшылық етеді. Оқу жылының басында шағын- орталықтың жылдық жұмыс жоспары құрылды. Онда педагогтардың педагогикалық шеберліктерін жоғарылатуға бағытталған мерекелік іс-шаралар, ашық сабақтар, педагогикалық кеңестер жазылған.
Оқыту процесінде тәрбиелеушілер балаларды еңбекте адал қарым -қатынасын, еңбек етуге даяр болуы, еңбек ету қажеттілігін түсінуге,  еңбек адамын құрмет етуге тәрбиелейді.
Әсемдікті барынша сезіне білуді, шын көріктілікті жасандылықтан ажырта білуді, музыкаға, өнерге ынтасын үнемі жетілдіруге талпынысын, құштарлығын, табиғатты сүюге  тәрбиелейді. Денсаулығы мықты және дене құрлысы жақсы дамыған, дене шынықтырумен үнемі шұғылданатын адамды тәрбиелеу.
Табиғатты қорғау, оның байлығын көздің қарашығындай сақтау, адам өмірінің бастауы-жер, су, ауа, аң, өсімдіктерді бағалау, қастерлеу, сақтау рухында тәрбиелейді. Отанға деген сүйіспеншілікке тәрбиелеу.

Тәрбиеші төмендегі көрсетілген міндеттері бойынша жұмыс істейді:
1.     Баланың денсаулығы мен психологиялық жағдайын жасау.
2.     Танымдық қабілетін дамыту.
3.     Шығармашылық қабілетін дамыту.
4.     Шығармашылық қиялын дамыту.
5.     Коммуникативті дағдыларын дамыту.

Мектепке дейінгі жастағылар үшін жетекші-ойын қызметі болып табылады. Балалар ойын ойнаған кезде (тәрбиелеушілердің басшылығымен) білімдерін бекітеді. Мектеп психологы сөйлеуі қиын балалармен түзету (коррекциялық) жұмысын жүргізеді. Педагогикалық процесте ата-аналармен тығыз байланыста болу керек. Ата-аналармен жұмыс бойынша жоспарлар құрылған, ата-аналар жиналысы өткізілді. Оқу жылының соңында шағын- орталықтың барлық топтарының ата-аналарына жиналыс өткізу жоспарлануда, жазғы сауықтыру кезеңіне мерекелік іс-шаралардың жоспары құрылған.

 Шағын орталықта. Желтоқсан Тәуелсіздік тұғырым атты ашық сабақ өткізілді. МАқсаты: балаларға тәуелсіздік ұғымын таныстыру., түсіндіру. Еліміздің жерін, байлығын қорғауға үйрету. Ұлттық мақтаныш сезімін ояту.

Жаңа жыл мерекесіне арналған ертеңгілік жақсы дәрежеде өтті.